K O R R A L D U S

Haapsalu,				08. august 2006 nr 600

Nõusolek maaüksuse, asukohaga
Õpetaja tn 39, Haapsalu erastamiseks

Läbi vaadanud kodanik Matti Paat´i 31.05.2006 linnavalitsusele esitatud avalduse maaüksuse Õpetaja tn 39, Haapsalu ostueesõigusega erastamiseks ning katastriüksuse toimiku, mis on koostatud linnavalitsuse maakorraldusosakonna poolt kaardi- ja plaanimaterjali alusel, Haapsalu Linnavalitsus tuvastas, et Matti Paat on saanud  Õpetaja tn 39 asuvate hoonete omanikuks Haapsalu notar Eha Naudi poolt 25.07.2006 välja antud testamendijärgse pärimisõiguse tunnistuse alusel (reg.nr 4399). Maa ostueesõigusega erastamise avalduse esitamise ajaks oli Matti Paat esitanud notarile pärandi vastuvõtmise avalduse. Varem kuulusid hooned Ella-Rosine Paat´ile. Matti Paat´il on õigus maa ostueesõigusega erastamisele Keskkonnaministri 30.11.2001 määrusega nr 50 kehtestatud hindadega ning ta on kinnitanud oma vastavust maareformiseaduse § 223 lg 2 nimetatud maa müügihinna sooduskoefitsiendi rakendamiseks nõutavatele tingimustele. Plaani- ja kaardimaterjali alusel on erastatava maa suuruseks saadud 765 m2. Juhindudes maareformi seaduse § 20 lg 1, § 21 lg 1, § 22 lg 1 ja § 22 3 lg 1, Eesti Vabariigi Valitsuse 06.11.1966 määrusega nr 267 kinnitatud “Maa ostueesõigusega erastamise korrast”, Eesti Vabariigi Valitsuse määrusega nr 36 kinnitatud “Katastriüksuse sihtotstarvete liigid ja nende määramise alused”, Eesti Vabariigi Valitsuse 29.04.1997 määrusega nr 88 kinnitatud „Plaani- või kaardimaterjali alusel katastriüksuse moodustamise korrast”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Nõustuda maaüksuse, asukohaga Õpetaja tn 39, Haapsalu, Lääne maakond, pindalaga 765 m2, ostueesõigusega erastamisega Matti Paat (elukoht Õpetaja tn 39, Haapsalu) nimele.
2.	Maa, asukohaga Õpetaja tn 39, Haapsalu sihtotstarve on väikeelamumaa (EE, 0010); kitsendustaotlusi esitatud ei ole.
3.	Maa, asukohaga Õpetaja tn 39, Haapsalu maksustamishind on 80 (kaheksakümmend) kr/m2.
4.	Maa erastajal tasuda maa ostueesõigusega erastamise eeltoimingute teostamise kulud kokku 350 (kolmsada viiskümmend) krooni Haapsalu Linnavalitsuse arvelduskontole nr 10602002431007 SEB Eesti Ühispank.
5.	Korraldus teha Matti Paat´ile (elukoht Õpetaja tn 39, 90506, Haapsalu), teatavaks korralduse koopia saatmisega posti teel, maakorraldusosakonna juhatajale (A.Ulm) korralduse koopia üleandmisega allkirja vastu.
6.	Linnavalitsuse maakorraldusosakonna juhatajal teha korraldus ühes korralduse juurde kuuluva avalduse üleandmisega teatavaks allkirja vastu Maa-ameti Lääne katastribüroole 15 päeva jooksul.
7.	Korraldus jõustub teatavakstegemisest.
8.	Korraldus avalikustada väljapanekuga linnavalitsuse fuajees.
9.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea  				Erko Kalev
				Linnasekretär